Държавен вестник, бр. 59, 2020 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  59
Социалният асистент обсъжда с родите­
лите или настойниците на потребителите 
необходимостта от мерки срещу фактори, 
представляващи опасност за здравето на 
потребителя. Информира своевременно ор­
ганизацията доставчик за сигнали или за 
случаи на злоупотреба и насилие, оказани 
върху потребителя. 
Съдейства за извършване на дребни ре­
монти в дома на потребителя, както и за 
закупуване на хранителни продукти и необ­
ходими вещи.
В работата си използва указания, свърза­
ни с предоставянето на социално-здравната 
услуга; поддържа необходимата работна до­
кументация – индивидуален работен план, 
седмичен график на извършените дейности и 
др.; осъществява комуникация с институции 
и с близките на потребителя; подпомага по­
требителя при ползване на помощни средства, 
компютърна техника; ползва лични предпазни 
средства при необходимост и спазва условията 
за безопасност на труда.
Социалният асистент носи отговорност 
за живота и здравето на потребителя, за 
който се грижи, в рамките на работното 
време и на компетенциите си, за опазване 
на неговото имущество; поема отговорност 
за извършените от него действия или без­
действия. Проявява конфиденциалност при 
работа с личните данни или с персонална 
информация, свързана с потребителя, него­
вото семейство и близки. 
Социалният асистент проявява лоялност и 
толерантност към възрастовите, етническите, 
религиозните и други различия, емпатия, тър­
пение, емоционална стабилност. Необходимо 
е да има добри обноски и приветлив външен 
вид. При работа с деца умее да привлече 
вниманието и да спечели доверието на детето.
Той работи в дома на потребителя, което 
налага съобразяване с битовите условия в 
жилището и с отдалечеността му от общест­
вени места и институции. 
Социалният асистент предоставя услуги 
почасово по график, разработен от достав­
чика на услугата, съгласно разпоредбите на 
трудовото законодателство.
2.2. Възможности за продължаване на 
професионалното обучение 
Придобилият втора степен на професионал­
на квалификация по професията „Социален 
асистент“ може да продължи обучението си по 
професията „Сътрудник социални дейности“ 
за придобиване на трета степен на професи­
онална квалификация.
При обучението единиците резултати от 
ученето по общата професионална подготовка 
и по част от отрасловата и от специфичната 
професионална подготовка се зачита.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), ут­
върдена със Заповед № РД-01-931 от 27.12.2010 г. 
на министъра на труда и социалната политика, 
посл. изм. и доп. със Заповед № РД-01-815 от 
23.12.2019 г.
Лицата, придобили втора степен на про­
фесионална квалификация по професията 
„Социален асистент“, могат да заемат длъж­
ностите 5322-1001 Домашен санитар; 5322-1002 
Личен асистент; 5322-1003 Социален асистент; 
5322-1004 Разносвач на храна; 5321-1001 Бол­
ногледач; 5311-1001 Детегледачка; 5311-1002 
Бавачка; 5311-1003 Гувернантка, както и други 
длъжности, включени при актуализиране на 
НКПД.
3. Единици резултати от ученето (ЕРУ)
3.1. Списък на Единиците резултати от 
учене (ЕРУ) и на резултатите от учене (РУ) 
по видове професионална подготовка
ЕРУ за обща професионална подготовка 
1. ЕРУ Здравословни и безопасни условия 
на труд (ЗБУТ)
1.1. РУ Спазва хигиенните норми и 
здравословните и безопасни условия 
на труд на работното място
1.2. РУ Осъществява превантивна 
дейност по опазване на околната среда
1.3. РУ Участва в овладяването на 
рискови и аварийни ситуации 
2. ЕРУ Икономика
2.1. Познава основите на пазарната 
икономика
2.2. Познава основните характерис­
тики на производствената дейност в 
предприятие
3. ЕРУ Предприемачество
3.1. Познава основите на предпри­
емачеството
3.2. Формира предприемаческо по­
ведение
ЕРУ за отраслова професионална подго­
товка 
4. ЕРУ Организация на работния процес
4.1. РУ Организира работния процес
4.2. РУ Поема отговорност за качест­
вото на работата си
5. ЕРУ Комуникация и чужд език
5.1. РУ Общува ефективно в работ­
ния екип
5.2. РУ Владее чужд език по про­
фесията
6. ЕРУ Използва информационни и 
комуникационни технологии (ИКТ) в 
професионалната си дейност
6.1. РУ Обработва информация с ИКТ 
6.2. РУ Комуникира с ИКТ